شەفەق نیوز/ هەرێم
کوردستان بڕە لە شوینەیل گەشتوگوزاری، و هەرچەن دەیان لە شوینەیل وەناوبانگ هەس ک گەشتیارەیل
خوەشیان لەلیان تیەێد، باوجی فرە شوین هەس هیمان نەڕەسیەسە ناوبانگی.
تاڤگەیل کانیەڕەش
و بەرژە لە باکوور پارێزگای هەولێر پایتەخت هەرێم کوردستان، شوین گەشتوگوزاری رەنگینیگە،
وە تونێلەیل یەخینی ک ئاوەکە لەناو کوێەیلە کەنیەسەیان، و کەشوهەوای دڵگیری ک پلەی
گەرمی لەناوی لە سەختترین رووژەیل تاوسان لە ٢٠ سەدی رەد نێکەێد.
نادر روستی قسەکەر
دەزگای گەشتوگوزاری لە هەرێم کوردستان ئەرا ئاژانس شەفەق نیوز وت: پلەی گەرمی لە تاڤگەیل
کانیەڕەش هالە ناونی ١٥ تا ٢٠ پلە، و ئەراوە فرە لە هاووڵاتییەیل لە گەرمی تاوسانەگە
روی وەرەو ئەو ناوچەیلە کەن تا دڵیان وەو دیمەنەیل رەنگینە و کەشوهەوای سەردە خوەشەو
بکەن.
روستی هووشداری
دەێد ک بابەتە لەو تاڤگەیلە مقەیەتی بکریەێد ک شایەت تونێلە یەخینەیل ئەگەر یەخەگە
تاویاوە بڕمیەن .تاڤگەیل کانیەڕەش و بەرژە، رویکردن گەشتوگوزارین ئەرا دڵخوەشی وە دیمەنە
سرووشتیەیل و گرتەیل یادگاری لە تونێلە یەخینەیل.
